Pekahia

Pekahia (kwa Kiebrania פְּקַחְיָה, Pəqaḥyā, yaani YHWH amefungua macho) alikuwa mwana wa Menahemu na mjukuu wa Gadi aliyepata kuwa mfalme wa Israeli miaka 2 (742 KK hivi - 740 KK hivi) baada ya baba yake kufa hadi alipouawa na Peka aliyeshika madaraka badala yake.

Biblia inamhukumu kwa kufuata sera ya kidini ya Yeroboamu I iliyowataka Waisraeli wamuabudu YHWH kwa sura ya fahali ya dhahabu katika mahekalu ya Dani na Beteli ili wasiende Yerusalemu, mji mkuu wa ufalme wa ukoo wa Daudi.

Habari zake zinapatikana hasa katika Kitabu cha Pili cha Wafalme 15:22-26.

Tanbihi

Category:Watu wa Biblia
Category:Wafalme wa Israeli